Θεόδωρος Ανδρεάδης - Συγγελάκης

Ο Θεόδωρος Ανδρεάδης - Συγγελάκης είναι Έλληνας δημοσιογράφος και συγγραφέας. Γεννήθηκε στη Ρώμη το 1973 και σπούδασε ιταλική και νεοελληνική φιλολογία. Πατέρας του είναι ο πανεπιστημιακός και συγγραφέας Γιάγκος Ανδρεάδης και μητέρα του η επίσης δημοσιογράφος και ηθοποιός Αθανασία Συγγελάκη, που πέθανε στις 10 Ιουλίου 2024.

 Καριέρα 
Από τo 1992 εργάζεται ως δημοσιογράφος, ανταποκριτής ελληνικών μέσων ενημέρωσης από τη Ρώμη. Συνεργάστηκε επί σειρά ετών με την Ελληνική Υπηρεσία του BBC, αλλά και με την εφημερίδα Το Βήμα και το περιοδικό Μετρό. Από το 1994 είναι ανταποκριτής του ραδιοσταθμού Alpha και του Alpha TV, για τα οποία κάλυψε, ως απεσταλμένος και σημαντικά γεγονότα από άλλες ευρωπαϊκές χώρες: στην Ισπανία, τη Γαλλία και τη Γερμανία. Στη Ρώμη, από το 2002 μεχρι το 2010 ασχολήθηκε με την σύνταξη του περιοδικού Foroellenico, το οποίο παρουσίαζε την ελληνική πολιτιστική και κοινωνική πραγματικότητα στο ιταλικό αναγνωστικό κοινό. Μόνιμος συνεργάτης της Rai International επί δεκα χρόνια, είναι μέλος της Εταιρίας Ιταλών Νεοελληνιστών. Απο το 2008 ειναι ανταποκριτής του Αθηναϊκού και Μακεδονικού Πρακτορείου Ειδήσεων. Στην Ιταλία, το 2008, δημοσιεύθηκε η ποιητική συλλογή του Giorni allo specchio και το 2006 στην Ελλάδα το Άρωμα Ιταλίας - Storie italiane. Το 2013, με αφορμή την αυτοκτονία ενός γκέι εφήβου στην Ιταλία, αποκάλυψε πως είναι ομοφυλόφιλος και ο ίδιοςΟ γνωστός δημοσιογράφος Θεόδωρος Ανδρεάδης Συγγελάκης αποκαλύπτει ότι είναι γκέι με ένα συγκλονιστικό άρθρο του. Το 2015, δημοσιευσε στην Ιταλία το βιβλίο- συνέντευξη "Alexis Tsipras, la mia sinistra". To 2017, στην Κατάνη της Σικελίας του απονεμήθηκε το διεθνές δημοσιογραφικο βραβείο Μaria Grazia Cutuli. Έχει συνεργαστεί με τις ιταλικές εφημερίδες "L'Unità", "il manifesto" και "il Messaggero".

 Βιβλία 
 (2006) Storie italiane
 (2008) Giorni allo specchio
 (2015) Αlexis Tsipras, la mia sinistra (interview)

 Παραπομπές 

 Εξωτερικοί σύνδεσμοι 
 Ανδρεάδης - Συγγελάκης, Θεόδωρος

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:ΛΟΑΤ πρόσωπα από την Ελλάδα